UC SYD, læreruddannelsen:

Uddannelsesplan 2025-2026
A. P. Møller Skolen

*Læreruddannelsen er ifølge bekendtgørelsens § 11 forpligtet til samarbejde med kommunen om at formulere kvalitetskrav til uddannelsesskolerne, så de studerende får de bedst mulige praktikforløb. Kvalitetskravene fremgår af studieordningens fælles del, side 7. Som følge heraf er professionshøjskolen i samarbejde med uddannelsesskolen jf. § 11, stk. 2 forpligtet på at udarbejde en uddannelsesplan for de konkrete praktikperioder, så den studerende tydeligt kender krav til progressionen i opgaver og ansvar gennem uddannelsen. Uddannelsesplanen godkendes af begge parter*

*Sigtet med dette dokument er i samarbejde med uddannelsesskolerne at støtte udarbejdelsen af en lokal uddannelsesplan. I dette dokument foreslår vi, at den enkelte skole kan udarbejde en uddannelsesplan med følgende disposition. Vi har i første omgang formuleret en række spørgsmål, som skolerne kan arbejde videre med. Det integrerede praktik / samarbejde §10 stk. 1 og 2*

[Skolens grundoplysninger 3](#_Toc198618011)

[Kultur og særkende 3](#_Toc198618012)

[Værdiregelsæt 4](#_Toc198618013)

[Ansvar og forventninger til praktikkens parter: 4](#_Toc198618014)

[Ledelsens ansvar og opgave: 4](#_Toc198618015)

[Studerende ansvar og opgave: 4](#_Toc198618016)

[Uddannelseslærernes ansvar og opgave: 5](#_Toc198618017)

[Samarbejde med de studerende og læreruddannelsen 5](#_Toc198618018)

[Rammer og regler for praktikken 6](#_Toc198618019)

[Undervisningen i praktikperioden 6](#_Toc198618020)

[Fravær - uddannelseslæreren 6](#_Toc198618021)

[Fravær – studerende 6](#_Toc198618022)

[Praktikkens omfang og organisering 6](#_Toc198618023)

[Praktik og vejledning 7](#_Toc198618024)

[Evaluering, modulevaluering og prøve 7](#_Toc198618025)

[Centrale dokumenter for praktikken 8](#_Toc198618026)

[Progressionstrappen 8](#_Toc198618027)

[Målene for praktikken 9](#_Toc198618028)

[1. årgangspraktik – Indblik og afprøvning som *den medvirkende iagttager* 9](#_Toc198618029)

[Øvrige læreropgaver 9](#_Toc198618030)

[2.årgangs praktik – indsigt og undersøgelse som den undersøgende deltager 10](#_Toc198618031)

[Øvrige læreropgaver 10](#_Toc198618032)

[Dimensionerne i lærerollen 11](#_Toc198618033)

# Skolens grundoplysninger

 **Navn**A. P. Møller Skolen

**Adresse**Fjordalle 1
24837 Schleswig

**Skolens kontaktoplysninger**

Telefon: 0049462148200

Email: apms@skoleforeningen.org

Webadresse: [www.apmoellerskolen.de](http://www.apmoellerskolen.de/)

**Skolens ledelse**

Skoleleder: Jens Verdoner

Afdelingsleder fællesskolen (7.-10.klasse): Bjørn Kasubke

**Koordinering af praktikken**

Praktikkoordinator: Gitte Enke

Email: gitte.enke@skoleforeningen.org

# Skolens kultur og særkende

A.P. Møller Skolen fungerer som overbygningsskole for skolerne i Slesvig. Dette gælder Hiort Lorenzen Skolen og Gottorp danske skole.

A. P. Møller skolen er et ungeunivers, der huser elever fra 7. -13. årgang.
I år (skoleåret 2024-2025) går 640 elever på A. P. Møller skolen – 340 elever i 7.-10.klasse og 300 elever i 11.-13.årgang.
Skolen rummer herudover tre flex-klasser (den fleksible udskoling).
Eleverne kan afslutte med hovedskoleeksamen (ESA) efter 9.klasse og realeksamen (MSA) efter 10.klasse.
Ønsker eleverne at opnå studentereksamen, kan de fortsætte i den gymnasiale overbygning.

Vi er en skole, der har et godt og ambitiøst arbejdsfællesskab omkring elevernes læring og udvikling.
Læs mere om de forskellige indsatser og projekter på skolens hjemmeside.

# Skolens værdigrundlag

**En dansk mindretalsskole**Det grundlæggende og faste udgangspunkt og referenceramme for A.P. Møller Skolen er forankringen i det danske mindretal. Den er en skole for det danske mindretal i Sydslesvig. Den er en dansk mindretalsskole i det dansk-tyske grænseland, i Tyskland og Europa.

Det danske sprog står som midt- og omdrejningspunkt for skolens værdier. Alle undervisere er, uagtet faglig profil, samtidig sproglærere. Som sådan er underviserne bevidste om den sproglige og kulturelle dimension i deres undervisning og omgang med eleverne. Den eksplicitte værdsættelse af dansk sprog og kultur er ikke udtryk for en ringeagt over for andre sprog og kulturer. Alle sprog og kulturer er ligeværdige. I kraft af, at skolen er en dansk mindretalsskole, er det imidlertid klart, at dansk sprog og kultur nyder førsteprioritet på skolen.

**Bevidstgørelse om dansk forankring og tilhørsforhold**Skolen er et sted, hvor eleverne skal kunne tilegne sig viden om og indsigt i det at være del af og tilhøre et historisk forankret mindretal, hvis tilhørsland ligger på den anden side af grænsen. Det betinger kendskab til mindretallets baggrund og forståelse for forholdene i Danmark.

Skolen skal medvirke til at skabe bevidsthed om, at eleverne tilhører et nationalt dansk mindretal, der er historisk forankret i Sydslesvig, men i kraft af placeringen er knyttet til både Tyskland og Danmark og til dansk kultur. Skolen skal formidle og bevidstgøre eleverne om samhørighed med det danske mindretal og det danske folk. Eleverne skal samtidig dygtiggøres til at leve i det tyske samfund.

**Navigation på tværs af kulturer og grænser**Skolen skal gøre eleverne fortrolige med dansk og tysk kultur og bidrage til forståelse for andre kulturer og for menneskets samspil med naturen.

Dette vil bidrage til, at eleverne dygtiggøres på en måde, så de naturligt og selvbevidst kan navigere i og på tværs af kulturerne/grænserne og samtidig forholde sig aktivt til det at have et personligt udgangspunkt i et mindretal, der er rodfæstet i Sydslesvig, men tillige har et utvetydigt tilhørsforhold til Danmark og i kraft af mindretalstilværelsen samtidig er knyttet til Tyskland.

**Et dansk kulturcenter**Der er stor fokus på Skolen, fordi den med alle de aktiviteter, der pågår og udgår fra den, er med til at forme, præge og synliggøre det danske mindretalsliv i Sydslesvig. Skolen er et dansk kulturcenter, hvor bygningen benyttes uden for skoletiden til mange forskellige aktiviteter, herunder møder, foredrag, andre arrangementer osv.

**Pædagogiske principper på A. P. Møller Skolen**

1. Vi har elevernes udvikling og læring i centrum

Uden elever ingen skole. Vi er her for elevernes skyld og har vores fokus rettet mod eleverne. Inden vi træffer beslutninger, spørger vi derfor os selv: Vil det her være godt for elevernes udvikling og læring?

1. Vi gør os umage med at skabe et arbejdsklima, hvor alle føler sig trygge.

Vi ønsker at skabe positive og velfungerende fællesskaber, som alle kan bidrage til og få glæde af –uden at være bange for at begå fejl. Fejl skaber udvikling og læring. Vi fremmer lysten til at lære og opnå tillid til egne muligheder. Det gode arbejdsklima er et fælles ansvar – som ingen står alene med.

1. Vores skole er præget af ligeværdighed og respektfulde relationer

Vi møder hinanden i øjenhøjde. Når vi møder hinanden åbne og tillidsfulde, så kan vi indgå i et lærende fællesskab. Meningsfuldt samvær kræver et dybere kendskab til den andens værdier, interesser og styrkesider. Vi tillægger det derfor stor værdi at lære hinanden og andre at kende.

1. Undervisningen har fokus på at fremme aktiv deltagelse og motivation

Motiverende klasseledelse handler for os især om imødekommende styring og tydelighed, hvor eleven kan se formålet med den enkelte lektion og dermed komme til at føle ejerskab. Eleverne skal føle, at de har succes og opleve, at det kan betale sig at yde en indsats. Derfor er det nødvendigt, at eleverne arbejder med opgaver, der giver dem udfordringer, men som de har forudsætninger for at mestre – en ”sund” frustration om man vil. I vores fokus på at fremme aktiv deltagelse, selvstændighed og motivation er det især den undersøgende del af undervisningen, som på vores skole har en særlig plads. Vi bygger derfor undervisningen op, så den giver eleverne mulighed for at fordybe sige både i opgaver, værktøj, materialer og ideer.

**Samarbejde med Forældrene**Skolen løser sin opgave i samarbejde med forældrene både i samarbejdet og i det daglige arbejde med at udvikle den enkelte elevs alsidige, personlige udvikling.

**Samarbejdsrådet**Samarbejdet mellem skolen, forældrene og eleverne er organiseret i samarbejdsrådet.

Dets opgaver og funktion giver forældrene indflydelse på skolens principperne for skolens virksomhed som f.eks. lejrskoler, valgfagsudbud og skemalægning, men forholder sig ikke til driftsdetaljerne. Samtidig godkender samarbejdsrådet økonomien og afgiver udtalelser til Skoleforeningen.

**Det daglige samarbejde**Skolen lægger vægt på, at forældrene og eleverne tager et aktivt medejerskab til skolen og engagerer sig i en række konkrete sammenhæng, f.eks. i forældreråd i fællesskole-årgangene, som festvagter til gymnasiefester og som deltager i de mange aktiviteter.

Det er vigtigt, at der pågår en løbende dialog mellem skolen og elevernes hjem om skolegangen

Det sker bl.a. ved kontakten mellem den enkelte lærer og hjemmet, regelmæssige konsultationer og forældremøder.

Endnu vigtigere er det, at forældrene følger med i deres børns skolegang, og at de aktivt bakker op om skolens krav og forventninger til eleverne, herunder om fremmøde, forberedelse og orden i egne bøger og undervisningsmateriale i øvrigt.

# Ansvar og forventninger til praktikkens parter:

## Ledelsens ansvar og opgave:

* Ledelsens ansvar og opgave: Skolelederen har det overordnede ansvar for praktikken på skolen
* Skolen har en praktikkoordinator (Gitte Enke)
* Koordinatoren varetager samarbejdet med læreruddannelsen og har det koordinerende ansvar for planlægningen af de studerendes praktik og efterfølgende forløb på praktikskolen
* Skolen sikrer, at uddannelseslærerne har uddannelse i de undervisningsfag, som de studerende er i praktik i
* Det tilstræbes, at uddannelseslærerne har deltaget i EVU-modulet: Praktiklærer i grundskolen

## Studerende ansvar og opgave:

* Du kan lide at arbejde med unge mennesker
	+ Du skal arbejde med den praktisk/pædagogiske dimension, der retter sig mod lærerens arbejde med elever
* Brug personalerummet, vær en del af skolen
* Spørg hvis du er i tvivl – stil også gerne de undrende spørgsmål
* Du skal arbejde med den analytiske dimension, der retter sig mod at kunne undersøge egen og andres praksis.
* Vigtigst: ”Vær den bedste udgave af dig selv”

Herudover forventes naturligvis at man som studerende:

* Møder som aftalt til praktikskoledagene
* Har læst praktikvejledningen for den integrerede praktik
* Har sat sig ind i mål og indhold for den konkrete praktikperiode
* Udarbejder lærerfaglig udviklingsplan
* Deltager i lærernes aktiviteter som f.eks faglig udvikling, ekskursioner, skole/hjem-samarbejde, forældremøder, team- og afdelingsmøder mm.
* Respekterer mødepligten i praktikperioden og melder afbud til skolen ved sygdom
(informere praktikkoordinatoren, praktiklæreren og ledelsen)
* Respekterer, at skolen er en arbejdsplads med forventninger, regler og rutiner.
* Samtaler med de øvrige ansatte på skolen, og ikke kun med de medstuderende og uddannelseslæreren
* Er forberedt og viser initiativ, nysgerrighed og undersøgelseslyst.
* Udviser lysten til at ville undervise og få maksimal læring ud af praksis i praktikforløbet.
* Bidrager med dagsordenpunkter til vejledningstimer.
* Udarbejder og præsenterer i god tid inden undervisningen sine undervisningsforløb for praktiklæreren
* Optræder ansvarligt i alle forhold og som rollemodel for eleverne
* Er bevidst om betydningen af egen ageren og fremtoning som en del af lærerjobbet.
* Er aktivt opsøgende i forhold til at deltage i skolens dagligliv og i den forbindelse forholder sig aktiv til egen læring
* Overholder tavshedspligt og regler for videooptagelse mm.
* Udarbejde informationsbrev til forældrene

## Uddannelseslærernes ansvar og opgave:

* Er forberedte og engagerede
* Er i tæt og konstruktiv kontakt med de studerende.
* Afholder den nødvendige vejledning samt andre pligtige samtaler
* Agerer rollemodel for de studerende
* Vejleder studerende i forhold til kompetencemål i forhold til studieordningen
* Evaluerer praktikken med de studerende og udfylder indstillingen til godkendelse af praktikken
* Den studerendes uddannelseslærer deltager i førsteårsprøven

# Samarbejde med de studerende og læreruddannelsen

* Før praktikken påbegyndes, mødes de studerende i Praktik 3 og Praktik 4 med skolens ledelse/praktikkoordinator, på uddannelseskolen til et formøde, hvor rammer og praktikskema for praktikken aftales og gensidige krav og forventninger til praktikforløbet afklares. Skolen koordinerer mødet.
* I forbindelse med Praktik 3 og Praktik 4 er der en forberedelsesdag, hvor studerende, læreruddannere og uddannelseslærere planlægger det samlede praktikforløb. Praktikkontoret koordinerer dagen. Relevante punkter for mødet er:
	+ Aftaler om undervisningen indhold og omfang
	+ Praktikundervisningens temaer
	+ Forventninger til studerendes deltagelse
* Under praktikforløbet støtter, modellerer og vejleder uddannelseslæreren i samarbejde med læreruddannerne de studerende i arbejdet med at opfylde målene og kravene til dokumentation for den pågældende praktikperiode
* På skolen gives de studerende mulighed for at dokumentere deres praktikarbejde bl.a. gennem videodokumentation. Hvis dette kræver tilladelse fra forældrene, støtter uddannelseslæreren/uddannelsesskolen de studerende i at indhente disse tilladelser.
* Før og under praktikken sikrer skolen, at de studerende deltager i de øvrige læreropgaver, herunder skole-hjem-samtaler og/eller andre forældrearrangementer med relevans for de studerendes studieforløb.
* Uddannelseslæreren er de studerendes centrale samarbejdspartner på praktikskolen, men derudover kan de studerende forvente, at særligt praktikkoordinatoren på skolen, men også det øvrige lærerteam omkring relevante klasser kan spille en aktiv rolle i samarbejdet omkring de studerendes praktik.

# Rammer og regler for praktikken

## Undervisningen i praktikperioden

* I Praktik 3 underviser de i differentierede undervisningsforløb i første og andet undervisningsfag, men med andet undervisningsfag som profilfag. Der er gennem praktikken en løbende progression, der løbende understøtter de studerende i varetagelsen af differentierede undervisningsforløb. Progressionen er beskrevet i praktikvejledningen. Her fremgår omfanget af den undervisning de studerende varetager
* I Praktik 4 underviser de studerende individuelt i undervisningsforløb i både deres profilfag (tredje undervisningsfag) og første og andet undervisningsfag.
* For både Praktik 3 og 4 er praktikkens første uge en introduktionsuge, hvor den studerende får mulighed for observere og være medunderviser. Gennemfører den studerende Praktik 3 og 4 på samme skole, er der ingen introduktionsuge i Praktik 4.

## Fravær - uddannelseslæreren

* Da de studerende ikke er en del af skolens normering, må de ikke varetage undervisningen uden at en uddannelseslærer er til stede.
* Hvis uddannelseslæreren er fraværende i kortere tid, sætter skolen en erfaren vikar til rådighed for den studerende. Er det ikke muligt, fritages den studerende fra undervisningen.
* Er uddannelseslæreren fraværende i længere tid, laves der en aftale mellem skolen, læreruddannelsen og de studerende.
* Giver det pædagogisk og didaktisk mening, at de studerende i en kortere periode varetager undervisningen alene (maks. to dage), må skolen gerne det. Det skal ske i samtykke med de studerende, og der skal følges op med vejledning. Skolen har ansvaret for undervisningen.

## Fravær – studerende

* Der er 100 % mødepligt til praktikken
* Er den studerende syg, sygemelder vedkommende sig til skolen på lige fod med andre medarbejdere
* Øget fravær kan resultere i enten forlængelse af praktikken eller et ikke-godkendt praktikforløb

## Praktikkens omfang og organisering

* De studerende underviser deltager og underviser omkring 15 ugentlige lektioner i Praktik 3. Er de studerende sat sammen i grupper på Praktik 4, er skemaet mellem 15-20 lektioner. De studerende er til stede på skolen i 30 timer pr. uge. En udstrakt dag (Praktik 1) er bestemt fra kl. 8.00-14-00.
* I praktik 3 følger de studerende uddannelseslæreren i andet undervisningsfag, men der kan være forskydninger alt efter studerendes 1. undervisningsfag. I Praktik 4 kan den studerende være i forskellige gruppe alt efter første, andet og tredje undervisningsfag. Praktikken er individuel. Det vil sige, at studerende gerne må planlægge sammen, men gennemførelsen skal ske af en studerende alene.
* Studerende for stillet et skrivebord til rådighed samt IT-udstyr og eventuelt nøgler til skolen

## Praktik og vejledning

* Uddannelseslærerne tilbyder vejledningstimer i et omfang af 1lektion pr. uge.
* Uddannelseskolen sikrer gennem udformningen af rammerne for praktik og uddannelseslærernes støtte og vejledning under praktikforløbet, at de studerende får mulighed for at tilegne sig viden og erfaring i forhold til de fire praktikniveauer i læreruddannelsen. Her henvises der til målene for praktikken.

## Evaluering, modulevaluering og prøve

* På grundlag af en indstilling fra uddannelseslæreren foretager skolens ledelse ved praktikforløbets afslutning en indstilling til godkendelse af praktikken, der munder ud i bedømmelsen Godkendt/Ikke-godkendt. Indstillingsdokumentet uploader skolen i Praktikportalen

# Centrale dokumenter for praktikken

De centrale dokumenter for praktikken er progressionstrappen, målene for praktikken og dimensionerne i lærerrollen. Dokumenterne er konkretiseret i praktikvejledningen og de studerendes Lærerfaglige udviklingsplan Læse herom i praktikvejledningen). Sidstnævnte følger den studerende gennem hele praktikken og inddrages i vejledningen.

## Progressionstrappen

******

## Målene for praktikken

### 3. årgangs praktik: Erfaring og forståelse

Den reflekterende udøver

Praktikken er jf. den lokale studieordning tilknyttet Andet Undervisningsfag og ”Pædagogik og almen didaktik”

|  |
| --- |
| **Mål:****•** Den studerende kan reflektere på et fagligt, pædagogisk og didaktisk grundlag over egne erfaringer og kompleksiteten i lærerarbejdet.• Den studerende kan inddrage viden fra forskellige faglige perspektiver i en vekselvirkning mellem teori og praksis i udviklingen af professionel lærerfaglighed.• Den studerende kan lede et undervisnings- og læringsfællesskab.**Forskning og Udvikling:** Analyse og anvendelse af teoretisk og videnskabelig viden til vurdering af teoretiske og praktiske problemstillinger. Anvendelse af faglige og videnskabelige metoder til undersøgelse af lærerfaglige problemstillinger.**Lærerrollen:** *Læs nærmere om lærerrollen i den lokale studieordning***Prøver og projekter:** Semesterprojektet  |

### Øvrige læreropgaver

|  |
| --- |
| **2. årgang**  |
| **Teamøder/Årgangsmøder**De studerende deltager i 1-2 teammøder i løbet af skoleåretStuderende varetager minimum ét punkt på mødet |
| **Fagteam**De studerende deltager i mindst ét fagteammøde i løbet af skoleåretStuderende varetager minimum ét punkt på mødet |
| **Forældresamarbejde**De studerende deltager i forældremødet og foretager en præsentationStuderende deltager i skole/hjem-samtalen og – om muligt – et netværksmøde |
| **Kulturskabende virksomhed**De studerende organiserer og gennemfører elementer af skolens kulturskabende virksomhed fx morgensang, lejrtur m.m. |
| **Interne og eksterne ressourcepersoner** De studerende har kendskab til eksterne ressourcepersoner og samarbejdet med dem i hverdagen – herunder særligt det specialiserede område. Det kan være fx PPR medarbejdere, naturvejledere, museumssamarbejde, kirke – skolesamarbejde eller andre medarbejdere og konsulenter fra den lokale pædagogiske central eller CFU |

### 4.årgangs praktik: Vurdering og nytænkning

Integreret praktik er jf. den lokale studieordning tilknyttet Tredje Undervisningsfag og Grundfagene

|  |
| --- |
| **Mål:** * Den studerende kan arbejde selvstændigt, ansvarligt og i samarbejde med andre om at planlægge, gennemføre, evaluere og udvikle undervisningsforløb.
* Den studerende kan samarbejde med kolleger om at vurdere og håndtere praktiske problemstillinger.
* Den studerende kan tage vidensbaserede og velbegrundede initiativer med henblik på udvikling af professionel lærerfaglighed og dømmekraft.

**Forskning & Udvikling:** Begrundet anvendelse af faglige og videnskabelige metoder og viden til undersøgelse og vurdering af lærerfaglige problemstillinger mellem teori, empiri og praksis. Formidle undersøgelser af lærerfaglige problemstillinger mhp. identifikation af nye handlemuligheder.**Lærerrollen:** *kommer til at fremgå af institutionsdelen af studieordningen (den lokale studieordning)* **Prøver og projekter:** Professionsprøven |

### Øvrige læreropgaver

|  |
| --- |
| **2. årgang**  |
| **Teamøder/Årgangsmøder**De studerende deltager i 1-2 teammøder i løbet af skoleåretStuderende varetager minimum ét punkt på mødet |
| **Fagteam**De studerende deltager i mindst ét fagteammøde i løbet af skoleåretStuderende varetager minimum ét punkt på mødet |
| **Forældresamarbejde**De studerende deltager i forældremødet og foretager en præsentationStuderende deltager i skole/hjem-samtalen og – om muligt – et netværksmøde |
| **Kulturskabende virksomhed**De studerende organiserer og gennemfører elementer af skolens kulturskabende virksomhed fx morgensang, lejrtur m.m. |
| **Interne og eksterne ressourcepersoner** De studerende har kendskab til eksterne ressourcepersoner og samarbejdet med dem i hverdagen – herunder særligt det specialiserede område. Det kan være fx PPR medarbejdere, naturvejledere, museumssamarbejde, kirke – skolesamarbejde eller andre medarbejdere og konsulenter fra den lokale pædagogiske central eller CFU |

## Dimensionerne i lærerollen

* Læreren som didaktiker
* Læreren som fagperson
* Læreren som leder
* Læreren som samtalepartner og retoriker
* Læreren som samarbejdspartner
* Læreren som relationsudvikler
* Læreren som kulturskaber og kulturbærer
* Lærerens som undersøger og udvikler af praksis
* Læreren som myndighedsperson